Kilowattime

Kilowattime (kWh eller kW·h) er en enhet for måling av energi. 1 GWh (en gigawattime) er en million kilowattimer, og 1 TWh (en terawattime) er en milliard kilowattimer. Enheten er ikke en SI-enhet.

Definisjon
En kilowattime er energimengden som tilsvarer et effektforbruk på en kilowatt over en periode på én time, altså 1 kW·3600 s, som er lik 3600 kJ. Enhetens vanligste anvendelse er for å måle elektrisk energi, produksjonsmengde eller forbruksmengde.

Oftest brukes enheten med et SI-prefiks, som wattime

Språkrådet sidestiller forkortelsene «kWh» og «kWt», men den vanlige betegnelsen for kilowattime er kWh («kilo»: prefiks for 1000, W: symbol for effekt i Watt, h: fra latin:hora, «time»). kWh er anbefalt brukt i flere tekniske referanser.Smedby og Kobberstad:Tekniske regnetabeller, 16. utgave, s. 37Sveiseteknikk, Teknologisk forlag, 1971, ISBN 82 512 0001 6elektronik ståbi, Teknisk forlag 1975, 2.utg, ISBN 87 571 0506 5Taylor, Barry N. (1995). Guide for the Use of the International System of Units (SI)    (Special publication 811). Gaithersburg, MD: National Institute of Standards and Technology. 31.

Anvendelse
Kilowattime er den vanlige enheten for strømforbruk og kostnaden oppgis i kroner per kilowattime (kr/kWh). En vanlig norsk enebolig bruker fra 18 000 kWh/år til 25 000 kWh/år. Energimengden måles av en kilowattimeteller/måler. Denne er som regel plassert i boligens sikringsskap, men enkelte nettleverandører krever egne utvendige inntaksskap med måleren montert der. 

Megawattime brukes til å angi større strømforbruk, som årlig forbruk i bedrifter og årlig produksjon i mindre kraftverk. Det er beregnet at hver verdensborger i gjennomsnitt brukte 21,2 MWh i 1990.

1 terawattime tilsvarer det totale strømforbruket i en by på Drammens størrelse i løpet av ett år. Norges totalforbruk var 102 TWh i 2001, 125 TWh i 2008 og 131 TWh i 2022.

Benevningen kWh/h uttrykker energiproduksjonen midlet over perioder på en time. Det blir dermed lettere i en graf å se hvordan det midlere effektuttaket endrer seg over døgnet.

 Sammenblanding av watt, wattimer og watt per time 
Effekt uttrykt i kilowatt (kW) blir ofte sammenblandet med energimengde uttrykt i kilowattimer (kWh) eller med enheten for endringshastighet for effekt uttrykt i kilowatt per time (kW/h).Eksempel på kW/t fra et kraftverkEksempel på kW/t i Teknisk UkebladEksempel på kW/h fra et kraftverkEksempel på kW/t fra en varmepumpeleverandør Eksempel på «kilowatt per time» hos en kommune Eksempel på kW/t hos en gassgrilleverandørEksempel på kW/t hos en større norsk forhandler

For eksempel har en lyspære med elektrisk effekt på 100 W som har vært tent i to timer forbrukt energimengden 200 W·h = 720 kJ. Dette er det samme forbruket som en 40W lyspære tent i fem timer eller en 50W lyspære tent i fire timer. Tilsvarende har en generator som produserer 48 kWh energi i løpet av en dag levert en gjennomsnittlig effekt på 2 kW.

Størrelsen watt per time (W/h) blir ofte forvekslet med wattime (W·h) for å angi en mengde energi. Størrelsen W/h gir en endring i effekten per tidsenhet, og kan brukes til å angi en generators evne til endring i effekt. Hvis en generator for eksempel går fra 0 til 18 MW på et kvarter (0,25 timer) har den en effektøkningshastighet på 72 MW/h. Hvis denne økningen var lineær hadde generatoren i dette kvarteret produsert . Vannkraftverk har generelt en raskere effektendringshastighet enn andre typer kraftverk og er dermed de mest fleksible ved justeringer i et forsyningsnett. Dette har ført til at det er stor interesse for å utnytte norsk vannkraft til effektutjevning for tregere varmekraftverk i Europa.

Konvertering til de nærmeste enhetene
1 kilowattime er lik:
1000 wattimer
0,001 megawattimer
3600 kilojoule
3,6 megajoule (3,6 millioner joule)
857 kcal

Og motsatt:
1 wattime = 0,001 kilowattimer
1 megawattime = 1000 kilowattimer
1 kilojoule = 0,000 277 777 … kilowattimer (1/3600 kWh)
1 megajoule = 0,277 777 … kilowattimer (1/3,6 kWh)

Referanser

 Eksterne lenker 

 «Ord og begreper», fra statnett.no

Kategori:Energienheter